Rutpela

Rutpela er en slekt av biller som hører til underfamilien blomsterbukker i den artsrike familien trebukker.

Utseende 
Middelsstore, slanke, svarte trebukker, dekkvingene gule med svarte flekker. Antennene er tynne, omtrent så lange som kroppen, leddene rødlige i den indre delen, svarte i den ytre. Pronotum er trapes- til klokkeformet med en smal, innsnørt "hals", bakhjørnene kan være noe uttrukne eller det kan være antydning til en tann litt foran midten av hver sidekant. Dekkvingene er litt rundet avsmalnende bakover, med en tann i spissen. Beina er varierende i farge fra enbsfarget gule til ensfarget svarte (og mange ulike kombinasjoner av gult og svart) ganske lange, lårene noe klubbeformet fortykkede.

Levevis 
Larvene utvikler seg i død ved av løvtrær. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse 
Slekten er utbredt over så godt som hele Europa, i Midtøsten og videre østover til Turkmenistan.

Systematisk inndeling  
Namnet er et anagram av Leptura.

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  
 Stammen Lepturini Latreille, 1802 
 Slekten Rutpela Nakane & Ohbayashi, 1959
 Rutpela inermis (Daniel & Daniel, 1898)
 Rutpela maculata (Poda, 1761)
 Rutpela maculata irmasanica Sama, 1996
 Rutpela maculata maculata (Poda, 1761)
 Rutpela maculata manca (Schaufuss, 1863)

Kilder 
 Cerambycidae of the World - Lepturini 
 Norges biller - Rutpela maculata

Eksterne lenker 
 
 
 Bildegalleri

Lepturinae
Biller formelt beskrevet i 1959
Dyr formelt beskrevet av Takehiko Nakane
Dyr formelt beskrevet av Kazuo Ohbayashi